text: Spil lærer børn dansk 
  24 august 2015 kl. 07.00
  Det danske sprog kan være svært , især hvis man er 7 år og ikke er vokset op her i landet - men såmænd også hvis man er. Et ægtepar fra Ølsted ved Løsning, har udviklet et spil, der hjælper med vanskelighederne og flere skoler har allerede taget det i brug.
  Brætspillet hedder SYLLABUS og kan hjælpe børn i indskolingen med det danske sprog. Ægteparret fik ideen til spillet ,efter at de i en periode var frivillige i den lokale skoles lektiecafé, hvor de mødte 7 årige Muhammed fra Irak.
  Flere skoler rundt om i landet benytter sig allerede af spillet hvor børnene lærer at forstå begreber, udvide ordforådet og gøre deres sprogfærdigheder bedre. Derudover er der også lidt om tal og natur og så er der også plads til gymnastik.
  Du kan møde ægteparret bag spillet i dagens udgave af Naboer på TV SYD +, der i dag tager hul på sæson 2  og besøger Ølsted ved Løsning i Hedensted kommune. 
  Det er direkte kl.15 TV SYD +, med genudsendelse kl.19.55 og 22.35
  